П Р О Т О К О Л    № 24

от заседание на

КОМИСИЯ ПО АНАЛИЗ И ОТЧИТАНЕ СТЕПЕНТА НА НАТОВАРЕНОСТ
НА ОРГАНИТЕ НА СЪДЕБНАТА ВЛАСТ
НА ВИСШИЯ СЪДЕБЕН СЪВЕТ

/25.06.2013 г., вторник/

Днес, 25.06.2013 г. /вторник/, от 15.00 ч. (вместо от предварително обявения час - 14.30 ч.) се проведе заседание на Комисията по анализ и отчитане степента на натовареност на органите на съдебната власт /КАОСНОСВ/ при ВСС, в състав: 

ПРЕДСЕДАТЕЛ:
ЗАМ.-ПРЕДСЕДАТЕЛ:
и ЧЛЕНОВЕ:	КАЛИН КАЛПАКЧИЕВ
ЕЛКА АТАНАСОВА
ГАЛИНА КАРАГЬОЗОВА
КАМЕН СИТНИЛСКИ - отсъства
РУМЕН БОЕВ
ЮЛИАНА КОЛЕВА
РУМЕН ГЕОРГИЕВ
КАМЕН ИВАНОВ
МАРИЯ КУЗМАНОВА - отсъства
МИЛКА ИТОВА - отсъства	

На заседанието присъстват и експертните сътрудници към комисията: Красимира Василева – началник-отдел „ЮОДКВСС” в дирекция „Правна”, Румен Митев – главен експерт „Съдебна статистика”.

1. ОТНОСНО: Проект на анализ в изпълнение на т. 4.5 от Годишния план за дейностите на КАОСНОСВ „Анализ на докладите на ИВСС в частта, засягаща натовареността на органите на съдебната власт”.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

Приема Анализ на докладите на ИВСС в частта, засягаща натовареността на органите на съдебната власт.

2. ОТНОСНО: Извлечение от протокол № 26 от заседание на комисия „Бюджет и финанси” на ВСС, проведено на 19 юни 2013 г. относно предложение от председателите на ОС Смолян, РС Мадан и РС Чепеларе за промяна на границите и закриване на РС Чепеларе и за обявяване на конкурс за заемане на незает съдийски щат в РС Мадан.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

Приема за сведение справката за разходи – рекапитулация по параграфи и подпараграфи за РС Чепеларе, изготвена от Комисия „Бюджет и финанси”. 

3. ОТНОСНО: Анализ на натовареността и кадровото обезпечаване на военните съдилища и предложение за оптимизиране на дейността им.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

1. Приема Анализ на натовареността и кадровото обезпечаване на военните съдилища и предложение за оптимизиране на дейността им.
2. Анализът по т.1, заедно с Анализа на натовареността на военно-окръжните прокурори от страната, приет от комисията в предходното заседание, да бъдат предоставени на членовете на Работната група за изготвяне на анализ на степента на натовареност на военните съдилища и военните прокуратури, които в 20-дневен срок да представят писмени становища и конкретни предложения за оптимизиране на дейността и преструктуриране на районите на военните органи на съдебната власт.

4. ОТНОСНО: Възражение, получено по електронен път, от адвокат Наньо Атанасов Сталев – Адвокатска колегия Смолян, във връзка с предложението за промяна на границите и закриване на РС Чепеларе.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

1. Приема за сведение възражението, получено от адвокат Наньо Атанасов Сталев.
2. Изложената във възражението на адвокат Наньо Сталев информация ще бъде взета предвид при по-нататъшното обсъждане на предложението, направено в доклада на председателите на ОС Смолян, РС Мадан и РС Чепеларе.

ДОПЪЛНИТЕЛНИ ТОЧКИ

5. ОТНОСНО: Извлечение от Протокол № 28/24.06.2013 г. на Комисията по правни въпроси във връзка с анализ и оценка на изпълнението на Стратегията за продължаване на реформата на съдебната система в условията на пълноправно членство на Европейския съюз.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

Възлага на експертния сътрудник към комисията – г-жа Красимира Василева, да изготви становище във връзка с анализа и оценката на изпълнението на Стратегията за продължаване на реформата на съдебната система в условията на пълноправно членство на Европейския съюз.

6. ОТНОСНО: Извлечение от Протокол № 28/24.06.2013 г. на Комисията по правни въпроси във връзка с актове с резултати от извършени проверки на организацията на дейността на апелативните съдилища в София, Пловдив, Варна, Бургас и Велико Търново за 2011-2012 г.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

Отлага обсъждането за следващо заседание, като дава възможност на членовете на комисията да се запознаят с представените актове с резултати от извършени проверки на организацията на дейността на апелативните съдилища в София, Пловдив, Варна, Бургас и Велико Търново за 2011-2012 г.

7. ОТНОСНО: Извлечение от Протокол № 28/24.06.2013 г. на Комисията по правни въпроси във връзка с Проект на Вътрешни правила за достъп до обществена информация.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

Отлага обсъждането за следващо заседание, като дава възможност на членовете на комисията да се запознаят с представения Проект на Вътрешни правила за достъп до обществена информация.

8. ОТНОСНО: Извлечение от Протокол № 5/17.06.2013 г. на Групата на председателите на постоянните комисии на ВСС във връзка с изпълнението на Графика за неотложните мерки и действия на правителството и органите на съдебната власт за изпълнение на показателите за напредък в областта на съдебната реформа, борбата с корупцията и организираната престъпност за периода юли 2012 г. – декември 2013 г.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

Възлага на експертния сътрудник към комисията – г-жа Красимира Василева, да изготви информация относно напредъка в областта на компетентността на комисията съгласно Графика, за периода март-юли 2013 г.

ПРЕДСЕДАТЕЛ
НА КОМИСИЯТА:            / п /    

КАЛИН  КАЛПАКЧИЕВ